Uranyylisulfaatti

Uranyylisulfaatti (UO2SO4) on uranyyli- ja sulfaatti-ionien muodostama epäorgaaninen ioniyhdiste. Yhdistettä käytetään muun muassa uraanin metallurgiassa ja väriaineena mikroskopiassa.

 Ominaisuudet, valmistus ja käyttö 
Huoneenlämpötilassa uranyylisulfaatti on keltaista tai vihertävää kiteistä ainetta. Yhdiste esiintyy usein kidevedellisinä hydraatteina, kuten di- ja trihydraatteina (UO2SO4·2H2O ja UO2SO4·3H2O). Uranyylisulfaatti liukenee veteen ja hieman etanoliin.Martin Peehs, Thomas Walter, Sabine Walter & Martin Zemek: Uranium, Uranium Alloys, and Uranium Compounds, Ullmann's Encyclopedia of Industrial Chemistry, John Wiley & Sons, New York, 2007.

Uranyylisulfaattia valmistetaan liuottamalla uraanimalmeja tai uraanitrioksidia rikkihappoon.David L. Clark, Mary P. Neu, Wolfgang Runde & D. Webster Keogh: Uranium and Uranium Compounds, Kirk-Othmer Encyclopedia of Chemical Technology, John Wiley & Sons, New York, 2006.

Uranyylisulfaatti esiintyy välivaiheena uraanin metallurgiassa ja sitä voidaan käyttää negatiivisena väriaineena mikroskopiassa.

 Lähteet 

Luokka:Sulfaatit
Luokka:Uraaniyhdisteet